ΓΡΑΠΤΗ ΕΡΩΤΗΣΗ E-3240/00

υποβολή: Gabriele Stauner (PPE-DE) προς την Επιτροπή

(20 Οκτωβρίου 2000)

Θέμα: Ανάμειξη της επιχείρησης Flchard σε απάτες με νοθευμένο βούτυρο

Στις 6 Ιουλίου 2000 η Επιτροπή κοινοποίησε ανακοινωθέν τύπου της Υπηρεσίας της Καταπολέμησης της Απάτης OLAF στο οποίο παρέχονταν πληροφορίες σχετικά με απάτη με νοθευμένο βούτυρο.

Σύμφωνα με αυτό, μέλη της εις τον χώρο της Νεάπολης της Ιταλίας δραστηριοποιούμενης οργάνωσης Camorra νόθευαν επί πολλά έτη βούτυρο σε μεγάλη έκταση και το εμπορεύονταν με τη βοήθεια ιταλικών, γαλλικών και βελγικών επιχειρήσεων.

Το νοθευμένο βούτυρο αποτελείτο σχεδόν κατά το ένα τρίτο από χημικά πρόσθετα, φυτικά λίπη, βόειο λίπος και άλλα πρόσθετα, τα οποία κανονικά προορίζονται για την παρασκευή καλλυντικών. Κατά το χρονικό διάστημα 1997-1999 παράχθηκαν συνολικά περίπου 16 000 τόνοι αυτού του νοθευμένου προϊόντος.

Το νοθευμένο βούτυρο εξάχθηκε εν μέρει σε τρίτες χώρες. Για τις εξαγωγές αυτές εισπράχθηκαν από τον κοινοτικό προϋπολογισμό εξαγωγικές επιστροφές. Ένα άλλο τμήμα χρησιμοποιήθηκε για την παραγωγή ειδών ζαχαροπλαστικής. Γι' αυτά εισπράχθηκαν επίσης ενισχύσεις από τον κοινοτικό προϋπολογισμό.

1. Μπορεί να επιβεβαιώσει η Επιτροπή, ότι η επιχείρηση Flchard σύμφωνα με στοιχεία των αρμοδίων γαλλικών και ιταλικών δικαστικών αρχών έπαιξε καθοριστικό ρόλο κατά την εμπορία του νοθευμένου βουτύρου;

2. Είναι αληθές ότι η ζημία που προκλήθηκε στον κοινοτικό προϋπολογισμό με αυτές τις έκνομες ενέργειες κινείται σε τάξη μεγέθους τουλάχιστον 45 εκατομμυρίων ευρώ;

3. Ποιες συνέπειεςπέστη λόγω αυτών των περιστατικών η επιχείρηση Flchard;

α) Καταχωρήθηκε η επιχείρηση στην αποκαλούμενη Μαύρη Λίστα (Κανονισμός αριθ. 1469/95);

β) Σταμάτησαν όλες οι πληρωμές προς την επιχείρηση από τον κοινοτικό προϋπολογισμό; Εάν ναι, από πότε; Εάν όχι, γιατί;

γ) Αναζητήθηκαν αδικαιολογήτως πληρωθείσες εξαγωγικές επιστροφές ή άλλες ενισχύσεις ήδη από την επιχείρηση; Εάν ναι, πότε και ποίου ύψους ποσά; Εάν όχι, για ποιον λόγο;

4. Εμμένει η Επιτροπή στη θέση της (Επιστολή της κ. Επιτρόπου Schreyer της 5ης Ιουλίου 2000/D(2000)408), ότι δεν μπορεί να δώσει στοιχεία όσον αφορά τις από τον κοινοτικό προϋπολογισμό προς την επιχείρηση Flchard πραγματοποιηθείσες πληρωμές;

5. Δεν πιστεύει η Επιτροπή ότι ενόψει της βαρύτητας των κατά της επιχείρησης πλανωμένων κατηγοριών επιβάλλεται επειγόντως μία εκτεταμένη πληροφόρηση;

Κοινή απάντηση της κας Schreyer εξ ονόματος της Επιτροπής στις γραπτές ερωτήσεις E-3240/00 και P-3478/00

(14 Δεκεμβρίου 2000)

Οι έρευνες που αφορούν το νοθευμένο βούτυρο διεξάγονται από τις αρχές των κρατών μελών σε συνεργασία με την ευρωπαϊκήπηρεσία καταπολέμησης της απάτης (OLAF). Συμπεράσματα οριστικά για τη

συμμετοχή στην απάτη τωνπό έρευνα επιχειρήσεων δεν έχουν εξαχθεί. Σε ό, τι αφορά τις λειτουργικές πλευρές, η OLAF έχει τηνποχρέωση να πληροφορήσει το Ευρωπαϊκό Κοινοβούλιο, στα πλαίσια των κανονικών επαφών της με τα θεσμικά όργανα σύμφωνα με τις διατάξεις του άρθρου 12 παράγραφος 3 του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την ευρωπαϊκήπηρεσία καταπολέμησης της απάτης (OLAF)(1).

Η Επιτροπή επισημαίνει ότι μόνο οι αρμόδιες αρχές των κρατών μελών μπορούν να λάβουν μέτρα εναντίον μιας επιχείρησης που κρίνεται αφερέγγυα, συμπεριλαμβανομένης και της αναστολής της πληρωμής των ποσών για τις τρέχουσες πράξεις, και να την εγγράψει στην μαύρη βίβλο σύμφωνα με τις διατάξεις των κανονισμών (ΕΚ) αριθ. 1469/95 του Συμβουλίου της 22 Μαΐου 1995 σχετικά με τα μέτρα που πρέπει να ληφθούν κατά ορισμένων δικαιούχων συναλλαγών που χρηματοδοτούνται από το ΕΓΤΠΕ, τμήμα εγγυήσεων και αριθ. 745/96 της Επιτροπής της 24ης Απριλίου 1996 περί των λεπτομερειών εφαρμογής του(2). Η OLAF είναι αποδέκτης σχετικών κοινοποιήσεων των κρατών μελών.

Η Επιτροπήπογραμμίζει ότι οι εν λόγω ενισχύσεις αποτελούν δαπάνες τις οποίες διαχειρίζονται άμεσα τα κράτη μέλη τα οποία έχουν και την αρμοδιότητα να απαιτήσουν τα ποσά που καταβλήθηκαν αδικαιολόγητα. Η OLAF, σ' αυτό το στάδιο, γνωστοποίησε ότι η ανάκτηση των ενισχύσεων δεν έχει ακόμη αρχίσει σε εθνικό επίπεδο. Οι ακριβείς ποσότητες των μη επιλέξιμων προϊόντων και ο τελικός προορισμός τους (ενισχυόμενος ή μη) πρέπει προηγουμένως να καθορισθούν με ακρίβεια. Ακριβώς γι' αυτό τον λόγο η ζημία εις βάρος του κοινοτικού προϋπολογισμού δεν έχει ακόμηπολογισθεί.

Η επιστολή στην οποία αναφέρεται το Αξιότιμο Μέλος του Ευρωπαϊκού Κοινοβουλίου κατέδειξε ότι η Επιτροπή δεν έχει πρόσβαση στις λεπτομερείς πληροφορίες των εθνικών οργανισμών πληρωμής πέραν από την άσκηση του δικαιώματος ελέγχου και αυτές οι πληροφορίες πρέπει να χρησιμοποιηθούν εμπιστευτικά, σύμφωνα με την κοινοτική νομοθεσία. Ειδικά, τα ατομικά στοιχεία ανά επιχείρηση πρέπει να αποτελέσουν πληροφορίες που καλύπτονται από το επιχειρηματικό απόρρητο. Επίσηςπενθυμίζονται σχετικά οι διατάξεις που προβλέπονται από το άρθρο 8 του κανονισμού 1073/99 και οι οποίες προστατεύουν την εμπιστευτικότητα και τα ατομικά στοιχεία.

Η Επιτροπή δεν θα παραλείψει να πληροφορήσει το Ευρωπαϊκό Κοινοβούλιο σχετικά με τη συνέχεια των ερευνών σε εξέλιξη, σύμφωνα με τους ισχύοντες κανόνες.

(1) ΕΕ L 136 της 31.5.1999.

(2) ΕΕ L 145 της 29.6.1995 και ΕΕ L 102 της 25.4.1996.